Stredná odborná škola hotelových služieb a obchodu, Zdravotnícka 3, Nové Zámky

**Smernica o poskytovaní príspevkov na rekreáciu**

**zamestnancov**

Nové Zámky 2.1.2019 Ing. Miroslav Bohát

riaditeľ školy

Riaditeľ Strednej odbornej školy hotelových služieb a obchodu, Zdravotnícka 3, Nové Zámky v súlade s § 152a Zákonníka práce a v záujme zabezpečenia rovnakého postupu pri uplatňovaní tohto zákona v podmienkach školy, vydáva túto smernicu:

**Článok I.**

**Úvodné ustanovenia**

1. Stredná odborná škola hotelových služieb a obchodu, Zdravotnícka 3, Nové Zámky (ďalej len zamestnávateľ), ktorý v zmysle § 152a ods. 1 Zákonníka práce zamestnáva viac ako 49 zamestnancov, poskytne zamestnancovi, ktorého pracovný pomer u zamestnávateľa trvá nepretržite najmenej 24 mesiacov, na jeho žiadosť príspevok na rekreáciu v sume 55 % oprávnených výdavkov, najviac však v sume 275,- EUR za kalendárny rok.
2. Splnenie podmienok na poskytnutie príspevku na rekreáciu sa posudzuje ku dňu začatia rekreácie, počet zamestnávaných zamestnancov je priemerný evidenčný počet zamestnancov za predchádzajúci kalendárny rok.
3. Príspevok na rekreáciu sa zaokrúhľuje na najbližší eurocent nahor.
4. Zamestnancom školy bude poskytovaný príspevok na rekreáciu, nie rekreačný poukaz.

**Článok II.**

**Podmienky priznania príspevku**

1. Na príspevok podľa tejto smernice má nárok zamestnanec, ktorého pracovný pomer u zamestnávateľa trvá nepretržite najmenej 24 mesiacov, vrátane zamestnancov na materskej a rodičovskej dovolenke. Tento nárok zamestnancov preskúma mzdová účtovníčka zamestnávateľa. Smernica sa nevzťahuje na osoby, ktoré sú so zamestnávateľom v pracovnoprávnom vzťahu na základe dohody o prácach vykonávaných mimo pracovného pomeru.
2. Príspevok na rekreáciu sa poskytuje výlučne na písomnú žiadosť zamestnanca.
3. U zamestnanca, ktorý má dohodnutý pracovný pomer na kratší pracovný čas, sa najvyššia suma príspevku na rekreáciu za kalendárny rok zníži v pomere zodpovedajúcom kratšiemu pracovnému času. Rozhodujúcim obdobím na určenie rozsahu sumy príspevku na rekreáciu je dohodnutý pracovný čas zamestnanca ku dňu začatia rekreácie.
4. Zamestnanec môže za kalendárny rok požiadať o príspevok na rekreáciu len u jedného zamestnávateľa. Zamestnanec, ktorý požiada o príspevok na rekreáciu nebude žiadnym spôsobom znevýhodnený v porovnaní so zamestnancom, ktorý o tento príspevok nepožiada.

**Článok III.**

**Oprávnené výdavky**

1. Zamestnávateľ poskytne zamestnancovi príspevok na rekreáciu výlučne v prípade, ak výdavky zamestnanca na rekreáciu sú oprávnené.
2. Oprávnenými výdavkami zamestnanca podľa odseku 1 sú preukázané výdavky vynaložené zamestnancom na rekreačné aktivity uvedené v § 152a ods. 4 Zákonníka práce na:
3. služby cestovného ruchu spojené s ubytovaním najmenej na dve prenocovania na území Slovenskej republiky,
4. pobytový balík obsahujúci ubytovanie najmenej na dve prenocovania a stravovacie služby alebo iné služby súvisiace s rekreáciou na území Slovenskej republiky,
5. ubytovanie najmenej na dve prenocovania na území Slovenskej republiky, ktorého súčasťou môžu byť stravovacie služby,
6. organizované viacdenné aktivity a zotavovacie podujatia počas školských prázdnin na území Slovenskej republiky pre dieťa zamestnanca navštevujúce základnú školu alebo niektorý z prvých štyroch ročníkov gymnázia s osemročným vzdelávacím programom, za dieťa zamestnanca sa považuje aj dieťa zverené zamestnancovi do náhradnej starostlivosti na základe rozhodnutia súdu alebo dieťa zverené zamestnancovi do starostlivosti pred rozhodnutím súdu o osvojení alebo iné dieťa žijúce so zamestnancom v spoločnej domácnosti.
7. Oprávnenými výdavkami sú aj výdavky oprávnených osôb, ktoré sa zúčastňujú rekreácie spolu so zamestnancom. Oprávnené osoby podľa predchádzajúcej vety sú:
8. manžel/manželka zamestnanca,
9. vlastné dieťa zamestnanca, dieťa zverené zamestnancovi do náhradnej starostlivosti na základe rozhodnutia súdu alebo dieťa zverené zamestnancovi do starostlivosti pred rozhodnutím súdu o osvojení a
10. iné osoby žijúce so zamestnancom v spoločnej domácnosti.
11. Príspevok na rekreáciu sa poskytuje zamestnancovi vo výške max. 55 % oprávnených výdavkov, ktoré zamestnanec vynaložil na rekreáciu v rámci jedného kalendárneho roka, najviac však vo výške 275,- EUR za príslušný kalendárny rok. Počet rekreačných pobytov absolvovaných zamestnancom alebo zamestnancom s oprávnenou osobou za príslušný kalendárny rok nemá vplyv na výšku príspevku zamestnávateľa na rekreáciu zamestnanca podľa predchádzajúcej vety.

**Článok IV.**

**Postup pri poskytovaní príspevku na rekreáciu**

1. Zamestnanec predloží doklad o oprávnených výdavkoch, ktorý musí spĺňať náležitosti účtovného dokladu, a ktorého súčasťou musí byť označenie zamestnanca do 30 dní odo dňa skončenia rekreácie.
2. Zamestnávateľ si vyhradzuje právo po uvedenej lehote žiadosť o úhradu nákladov na rekreáciu zamestnanca neakceptovať.
3. Zamestnávateľ poskytne zamestnancovi priznaný príspevok na rekreáciu v najbližšom výplatnom termíne určenom u zamestnávateľa na výplatu mzdy v prípade, ak predloží úplné a pravdivé doklady a splní všetky ďalšie predpoklady pre úhradu nákladov na rekreáciu zamestnanca tak ako je uvedené v tejto smernici do 25. dňa mesiaca. V prípade predloženia týchto dokladov po 25 dni v mesiaci až v ďalšom výplatnom termíne.
4. Ak rekreácia začala v jednom kalendárnom roku a nepretržite trvá v nasledujúcom kalendárnom roku, bude sa príspevok považovať za príspevok na rekreáciu za kalendárny rok, v ktorom rekreácia začala.
5. Oprávnené výdavky je potrebné preukázať na technicko-ekonomickom úseku u mzdovej referentky PaM (ďalej len zodpovedná osoba).
6. Zamestnanec je povinný predbežne informovať zodpovednú osobu o svojom zámere požiadať zamestnávateľa o úhradu nákladov na rekreáciu vopred, a to bez zbytočného odkladu po tom, ako mu je známy predpokladaný dátum rekreácie , a tiež informovať zamestnávateľa o predpokladanom type rekreačného pobytu a o výške oprávnených výdavkov na rekreáciu v prípade, ak sú mu tieto skutočnosti známe.
7. Žiadosť o preplatenie oprávnených výdavkov sa zodpovednej osobe podáva na osobitnom tlačive, ktorého vzor je uvedený v prílohe č. 1 tejto smernice.
8. Oprávnené výdavky preukazuje zamestnanec zodpovednej osobe predložením príslušných dokladov, ktorých súčasťou musí byť označenie zamestnanca a aj označenie ďalších oprávnených osôb, ktoré sa rekreácie so zamestnancom zúčastnili.
9. V prípade, ak sa rekreácie zúčastnila okrem zamestnanca aj oprávnená osoba, je súčasťou predkladaných dokladov o rekreácii taktiež doklad preukazujúci, že oprávnená osoba sa rekreácie zúčastnila spoločne so zamestnancom, ak takáto skutočnosť nevyplýva z predloženého účtovného dokladu.
10. Ak skutočnosti podľa bodu 9 nie je možné náležite preukázať, zamestnanec ich môže preukázať aj svojim podpísaným čestným vyhlásením o splnení týchto podmienok.
11. Doklady, ktoré nespĺňajú náležitosti predpísané touto smernicou a platnými právnymi predpismi zamestnávateľ nebude akceptovať.
12. Zodpovedná osoba je povinná preveriť úplnosť a náležitosti predložených dokladov. V prípade, že následnou kontrolou u zamestnávateľa bude zistené neoprávnené vyplatenie finančných prostriedkov zamestnancovi, zamestnanec je povinný tieto neoprávnene vyplatené finančné prostriedky vrátiť na účet školy.

**Článok V.**

**Záverečné ustanovenia**

1. Táto smernica nadobúda platnosť dňom jej podpisu riaditeľom školy a účinnosť dňom jej zverejnenia.
2. Oboznámenie so smernicou zabezpečia zodpovední vedúci zamestnanci príslušných úsekov.
3. Každá zmena v tejto smernici sa môže vykonať len formou písomného dodatku.
4. Táto smernica sa vydáva na dobu neurčitú.

Vypracovala: Ing. Anna Bukovská

Mgr. Klára Mihalek Šuminová